kardosdrur/scandi-wiki huggingface dataset:
Marek Saganowski

Marek Mirosław Saganowski (født 31. oktober 1978 i Lódz, Polen) er en professionel polsk fodboldspiller, som spiller for Legia Warszawa. Han har tidligere været udlejet til danske AaB og har også spillet for tyske Hamburger SV og Orlen Płock, Odra Wodzisław Śląski, Legia Warszawa, Vitória Sport Clube, Troyes AC, Southampton F.C., Atromitos F.C. og ŁKS Łódź.

Eksterne henvisninger 

 Marek Saganowsk på 90minut.pl 

Fodboldspillere fra Polen
Fodboldspillere fra Feyenoord Rotterdam
Fodboldspillere fra Hamburger SV
Fodboldspillere fra Odra Wodzisław
Fodboldspillere fra Legia Warszawa
Fodboldspillere fra Troyes AC
Fodboldspillere fra Southampton F.C.
Fodboldspillere fra AaB
Fodboldspillere fra LKS Łódź
Deltagere ved det europæiske mesterskab i fodbold 2008
Korpsånd

Korpsånd kan defineres på mange måder og er blevet det gennem tiderne, Boyt med fl. har defineret korpsånd således:

”Korpsånd er en psykologisk tilstand og skabes i individet, det deles med andre i form af følelser, værdier og overbevisninger, som entusiasme, vilje, dedikation, ånd eller hengivenhed mod en fælles sag eller et fælles mål og kan manifestere sig som et stærkt ønske om at nå fælles mål selv med udsigt til fjendtlighed”  (Boyt, Lusch og Mejza, 2005, 689)

Begrebet har været i brug siden 1700 tallet og har sin oprindelse fra det franske "Esprit de corps". 

Korpsånd betegner følelsen af samhørighed og viljen til at sætte fællesskabet og den enhed man indgår i, højere end de individuelle interesser. Den udtrykkes gerne gennem selvsikkerhed, positivitet, disciplin og villighed til at udføre tildelte opgaver.

Begrebet er specielt relevant i forhold til militære enheder. Siden Carl von Clausewitz efter napoleonskrigene skrev Vom Kriege (Om krig), anses opretholdelse af korpsånden som et af de fundamentale principper i krig, mens sir Basil Liddell Hart beskrev det endnu mere fundamentalt:

Der er væsentlige forskningsbidrag på feltet, der viser en sammenhæng mellem at levere på kamppladsen og korpsånd. 

Til trods for korpsåndens uhåndgribelige natur, så kan den blive påvirket af faktorer som løn, mad og fysisk beskyttelse.

I psykologisk krigsførelse kan det være et mål, at nedbryde fjendens korpsånd eller kampmoral.

I Christian Jungersens bog Undtagelsen beskrives en lang række eksempler på de handlinger, som begrebet korpsånd har påført menneskeheden, når lederens mål ikke er sammenfaldende med samfundets mål.

Jeppesen, L. S. (2023). Opbygning af korpsånd i en dansk bataljon – et casestudie. Scandinavian Journal of Military Studies, 6(1), pp. 40–57. DOI: https://doi.org/10.31374/sjms.184

Boyt, Thomas, Robert Lusch, og Michael Mejza. (2005). “Theoretical Models of the Antecedents and Consequences of Organizational, Workgroup, and Professional Esprit De Corps”. European Management Journal, 23(6), 682–701. DOI: https://doi.org/10.1016/j.emj.2005.10.013  
Militær

Ord og vendinger
Esprit de Corps
VM i ishockey 2003 (kvinder)

VM i ishockey for kvinder 2003 var det 8. VM i ishockey for kvinder. Mesterskabet blev arrangeret af IIHF og skulle afvikles i fire niveauer. Det egentlige verdensmesterskab (tidligere kaldt A-VM) skulle afvikles i Beijing, Kina i perioden 3. – 9. april 2003 med otte hold, men mesterskabet blev aflyst på grund af udbruddet af SARS-epidemien.

De lavere rækker blev dog gennemført og spillet på forskellige terminer i løbet af foråret 2003:

1. division (6 hold) i Ventspils, Letland i perioden 9. – 15. marts 2003.
2. division (6 hold) i Lecco, Italien i perioden 31. marts – 6. april 2003.
3. division (6 hold) i Maribor, Slovenien i perioden 25. marts – 31. marts 2003.

VM 
Otte hold skulle have spillet om verdensmesterskabet (tidligere kaldt A-VM) den 3. – 9. april 2003 i Beijing, Kina. Mesterskabet blev imidlertid aflyst på grund af SARS-epidemien i Kina. Den planlagte gruppeinddeling var følgende:

Eftersom mesterskabet ikke blev spillet, blev der ikke fundet nogen nedrykker til 1. division. Dermed blev VM-gruppen udvidet til ni hold ved næste VM. Som følge heraf blev nedrykningen ligeledes suspenderet i de lavere divisioner.

1. division 

VM i 1. division blev spillet den 9. – 15. marts 2003 i den lettiskeske by Ventspils. Turneringen havde deltagelse af seks hold, der spiller om én oprykningsplads til VM. Mesterskabet blev vundet af Japan, som dermed rykkede op i VM-gruppen. Nedrykning fra 1. division var suspenderet på grund af udvidelsen af VM-gruppen fra otte til ni hold.

2. division 

VM i 2. division blev spillet den 31. marts – 6. april 2003 i Lecco i Italien. Turneringen havde deltagelse af seks hold, der spillede om én oprykningsplads til 1. division. Mesterskabet blev vundet af Norge, som dermed rykkede op i 1. division. Nedrykning fra 2. division var suspenderet på grund af udvidelsen af VM-gruppen fra otte til ni hold.

3. division 
VM i 3. division blev afviklet i Maribor i Slovenien den 25. – 31. marts 2003. Turneringen havde deltagelse af seks hold, der spiller om én oprykningsplads til 2. division. Mesterskabet blev vundet af Australien, som dermed rykkede op i 2. division. Nedrykning fra 1. division var suspenderet på grund af udvidelsen af VM-gruppen fra otte til ni hold.

Kilder / eksterne henvisninger 
International Ice Hockey Federation 
IIHF – 2003 IIHF World Women Championship Div I 
IIHF – 2003 IIHF World Women Championship Div II 
IIHF – 2003 IIHF World Women Championship Div III 

2003 (kvinder)
Ishockey i 2003
Ishockey for kvinder
Andreas Hagerup

Andreas Thomsen Hagerup (14. november 1856 – 20. oktober 1919) var en dansk arkitekt.

Uddannelse 
Snedkersvend, tegner hos dekorationstegner Brinkopff, realeksamen fra Sorø Kunstakademiet, her forberedende til Kunstakademiet af Dalsgård og desuden af arkitekt Georg E. W. Møller, København, optaget på kunstakademiet oktober 1876, afgang marts 1884, arbejdede en tid under H. B. Storck (bl a. ved kirkerestaureringer, 21/2 år arkitekt ved Kryolitbruddet i Ivigtut på Grønland, dernæst en tid i Viborg, fra ca. 1890 bosat i Kolding.

Stilling 
Lærer ved Kolding Teknisk Skole.

Arbejder 

 Daas Palæ (1892), sammen med Claudius August Wiinholt
 Brovst Kirkeby Amtssygehus (1892, sammen med Wiinholt, ombygget 1923-1924)
 Herning Ting- og Arresthus (1893, sammen med samme)
 Den tidligere Kristuskirken (Laurids Skaus Gade 26) i Haderslev (1896-1897)
 kirke i Folding Sogn (1897)
 flere villaer, bl.a. sommerbolig for apoteker Muller ved Kolding Fjord (Strandhuse) (1902-1903)
 hovedbygning til gård i Hammelev i Sønderjylland (1902), 
 De gamles hjem, Kolding (1909-1910, udvidet 1914), 
 Filialkirken i Sønder-Langlund (1910)
 Udvidelse af kirkerne i Bølling (1916, tårn)
 Gøhlmanns Vandtårn (1916) Aulum (1920), Bække Sogn (1922) og Vamdrup.

Kilde 
 Weilbachs Kunsterleksikon 1947

Arkitekter fra Danmark
Historicistiske arkitekter
Nationalromantiske arkitekter
Danskere i 1800-tallet
Danskere i 1900-tallet
Anders Due

Anders Due Hansen (født 17. marts 1982) er en tidligere dansk professionel fodboldspiller, som har spillet i Nykøbing FC, FC Vestsjælland, AaB, Lolland-Falster Alliancen, FC Nordsjælland, Vitesse Arnhem og på leje hos FC Nordsjælland.

Anders Due er fætter til den tidligere Fulham FC- og landsholdsspiller Claus Jensen.
Han har en god sparketeknik, og blev berømt herfor i Champions League-kampe, mod såvel Villarreal CF (scoring) og Manchester United (målgivende aflevering).

Anders Due er 177 cm høj og vejer 68 kg. Hans position på banen var som midtbanespiller (ofte brugt på kanten).

Titler 
 AaB
 Superligaen: 2007/08 og 2013/14
 DBU Pokalen: 2014

Referencer

Eksterne henvisninger 
 
 

Personer fra Nykøbing Falster
Fodboldspillere fra Danmark
Fodboldspillere fra Stubbekøbing BK
Fodboldspillere fra FC Nordsjælland
Fodboldspillere fra SBV Vitesse
Fodboldspillere fra AaB
Fodboldspillere fra Lolland-Falster Alliancen
Fodboldspillere fra FC Vestsjælland
Jean-Marie Gustave Le Clézio

Jean-Marie Gustave Le Clézio (født 13. april 1940) er en fransk forfatter, der i 2008 modtog Nobelprisen i litteratur.
Han debuterede i 1963 med romanen Rapport om Adam og har især skrevet romaner, noveller og essays.

Bibliografi 
Bøger udsendt på dansk.
 Rapport om Adam (1965, orig. 1963)
 Feber (roman, 1968, orig. 1965)
 Terra amata (1969)
 Ørken (roman, 1982, orig. 1980)
 Guldsøgeren (roman, 1986, orig. 1985)
 Onitsha (roman, 1992, orig. 1991)
 Den mexicanske drøm eller den afbrudte tanke (roman, 1993)
 Vandrestjerne (roman, 1995)
 Karantæneøen (roman, 1997)
 Guldfisk (roman, 2000)
 Sultens refræn (roman, 2012)

Eksterne henvisninger 

 Jean-Marie Gustave Le Clézio på nobelprize.org
 

Romanforfattere fra Frankrig
Nobelprismodtagere i litteratur
Nobelprismodtagere fra Frankrig
Novelleforfattere fra Frankrig
Essayister fra Frankrig
Mogens Irming

Mogens Irming (18. juli 1915 København – 5. oktober 1993) var en dansk arkitekt.

Uddannelse 
Student 1933, optaget på Kunstakademiet i 1. bygningsklasse. Arbejdede 1938-1939 på tegnestuer i Stockholm, men vendte hjem og tog afgang fra Kunstakademiet i 1941, var en tid ansat hos Stadsarkitekten i København (Holsøe) og kom derfra til Vilhelm Lauritzens tegnestue. Egen virksomhed fra 1948

Udstillinger 
Charlottenborg 1945-1947.

Udmærkelser 
Emil Bissens Præmie 1947.

Hverv 
Sekretær i Kunstakademiet Arkitektforenings Retsudvalg fra 1948.

Bygninger 
Eenfamiliehus Tornagervej 3 (1948, præmieret).

Projekter 
Bebyggelse af Brostrøm Toft i Viborg (3. Præmie 1942, sammen med Tobias Faber), Bellahøjarealets bebyggelse (1. Præmie 1944, sammen med Tage Nielsen), museumsbygning i Silkeborg (3. Præmie 1945, sammen med Tage Nielsen), forslag til nyt Krystalpalads, London (1946, sammen med Tobias Faber og Jørn Utzon, Emil Bissens Præmie 1947). .

Kilde 
 Weilbachs Kunstnerleksikon 1947

Eksterne henvisninger 
 

Arkitekter fra Danmark
Personer i Kraks Blå Bog (afdøde)
Danskere i 1900-tallet
Modernistiske arkitekter
Disko (flertydig)

Disko og Disco har flere betydninger:

 Disco – en musikgenre (staves egentlig med k)
 Disko – en ø
 Diskos – noget man kaster med indenfor diskoskast
 Diskusprolaps – en ryglidelse
Tekken

Tekken har flere betydninger:

 Tekken (spilserie) – Tekken-spillene
 Tekken (spil) – det første spil i Tekken-serien
 Tekken: The Motion Picture – animeret film fra 1998, baseret på serien
 Tekken (film fra 2009) – realfilm film fra 2009, baseret på serien
Larry Flynt

Larry Claxton Flynt, Jr. (født 1. november 1942, død 10. februar 2021) var en amerikansk forlægger og leder af Larry Flynt Publications (LFP). 

LFP producerer hovedsageligt pornografiske videoer og magasiner, mest kendt er Hustler. Firmaet har en årlig omsætning på ca. 300 millioner amerikanske dollars. Flynt har været involveret i flere retssager, anklaget for overtrædelse af USA's forfatnings regler om trykkefrihed. Han var maniodepressiv og lam fra hoften og ned som følger af et attentat på ham, hvor han blev ramt af skud fra et gevær på vej væk fra en retssag.

Karriere

Første virksomhed 
I starten af 1965 lånte han 1.800 US dollars og købte sin mors bar i Dayton, Ohio. Han forbedrede baren, og snart tjente han 1.000 US dollars om ugen, hvilket gav ham mulighed for at købe yderligere to barer.

Hustler Magazine 
I marts 1972 begyndte han at udgive "Hustler Newsletter", der var et nyhedsbrev om hans barer. Det begyndte som en fire siders publikation i sort-hvid, men blev støt større og i august 1973 var det 32 sider i farver. I juli begyndte han at udgive bladet Hustler 1974, hvilket han tjente mange penge på.

Attentat 
I forbindelse med en retssag om udgivelse af anstødeligt materiale i Georgia den 6. marts 1978 blev Flynt og hans advokat Gene Reeves Jr skudt i et bagholdsangreb. En racistisk morder Joseph Paul Franklin tilstod senere, at han gjorde det, fordi Flynt havde udgivet fotografier af sex mellem personer af forskellige racer. Sagen er aldrig blevet rejst i en retssag. Franklin blev d. 20. november 2013 henrettet i staten Missouri for en række racistiske mord, der ikke var relateret til attentatet mod Flynt.

Andet 
I 1996 instruerede den Oscarvindende instruktør Miloš Forman filmen Folket mod Larry Flynt om Flynts liv, hvor han bliver spillet af Woody Harrelson.

Referencer

Eksterne henvisninger 

 

Forlæggere fra USA
Harald Petersen (arkitekt)

Haral Peter Petersen (31. oktober 1890 Kundby – 14. maj 1954) var en dansk arkitekt.

Uddannelse 
Snedkersvend 1911, bygmesterskolen i Holbæk 1914-1917, elev af og medarbejder hos Ivar Bentsen samt medarbejder hos Thorkild Henningsen, Ole Falkentorp og Kaare Klint. Selvstændig virksomhed fra 1934. Medlem af Kooperative Arkitekter 1934-1946.

Udstillinger 
Charlottenborg 1937, 1941, 1946, Nord. Byggedag i Stockholm 1927, i København 1946, Paris 1947, Haag 1948.

Stilling 
Lærer ved Bygmesterskolen i Holbæk 1918-1921.

Bygninger 

 Klampenborghus ved Dyrehavevej (1935, sammen med Ivar Bentsen)
 Enighedslund i Aalborg (1937-1938, sammen med Ivar Bentsen)
 Kantorparken, Blokkene 1, 2, 5, 6 og rækkehusene 8, 9, 10, 11, 12 (1939-40, sammen med Edvard Heiberg)
 Bispeparken ved Grundtvigskirken, Blokkene 3 og 5 (1940-1941, sammen med Ole Buhl og Edvard Heiberg)
 Munkevangen, Blokkene 1, 2 og 3 (1943 -1944, sammen med Karl Larsen)
 Rebslagerhus, Rebslagervej (1943-44)
 Rækkehusene Rymarksvej 16-78 (1945-1946, sammen med Ole Buhl)
 Ombygning af Hotel Phønix, hjørnet af Bredgade og Dronningens Tværgade, til blad- og forretningsbygning for Land og Folk (1946, sammen med Ole Buhl)
 Hotel Codan ved Sankt Annæ Plads (sammen med Ole Buhl og Ole Falkentorp)
 Arbejdernes Andelsboligforening i Glostrup (sammen med Ole Buhl)
 Søfolkenes Hotel, Amaliegade 5 (sammen med Ole Buhl og Mogens Iversen).

Kilde 
 Weilbachs Kunsterleksikon 1947

Arkitekter fra Danmark
Apsara

En apsara (sanskrit: अप्सरा) eller Accharā (Pāli), er en kvindelig naturånd for skyerne eller vandet i hinduistisk og buddhistisk mytologi. Ordet kan oversættes til nymfe, guddommelig nymfe eller guddommelig jomfru.

Apsaraer er overnaturlige væsner: de ser ud som meget smukke og elegante unge kvinder, der er meget dygtige til at danse. De er hustruer til Gandharvaerne, som er hoftjenere hos Indra. De danser til musik spillet af deres mænd, som regel i gudernes palads og underholder guderne og faldne helte. I deres egenskab af at opvarte faldne helte kan de sammenlignes med valkyrierne fra nordisk mytologi. Apsaraer siges at være i stand til at skifte form og bestemme udfaldet af spil og væddemål. Urvasi, Menaka, Rambha og Tilottama er de mest berømte bland dem. Apsaraer sammenlignes nogle gange med muserne i oldtidens Grækenland, da hver af de 26 Apsaraer ved Indras hof repræsenterer et bestemt aspekt i dansekunsten. Apsaraer er associerede med vand og kan på den måde sammenlignes med nymferne, dryaderne og najaderne i oldtidens Grækenland. De associeres ligeledes med fertilitetsriter.

Ekstern links 
 Apsaraer på Angkor Wat, Ta Prohm og Bayon i Cambodja

Hinduisme
Sanskrit
Kasper Risgård

Kasper Winde Risgård (født 4. januar 1983 i Aars) er en dansk tidligere professionel fodboldspiller, der i størstedelen af sin karriere spillede for AaB. I perioden 2009-2013 forsøgte han sig i tysk og græsk fodbold samt hos ligarivalerne fra Silkeborg IF, inden han vendte tilbage til AaB. 

Han spillede tre kampe for Danmarks U/20-landshold og en enkelt kamp for Danmarks ligalandshold.

Karriere

AaB 
Risgård spillede oprindeligt i Aars IK, inden han skiftede til AaB som andetårs juniorspiller i 1999.

Kasper Risgård blev introduceret til professionel fodbold sent i Superligaen 2002-03, da AaB overraskende befandt sig kæmpende i bunden af tabellen. Risgård spillede nogle fine kampe, blandt andet med et mål i DONG Cup-semifinalen mod Brøndby IF og en vital vinder mod Køge Boldklub.

I løbet af de næste sæsoner faldt Risgård længere væk fra førsteholdet og blev til sidst lånt ud til de lokale rivaler FC Nordjylland. Da han vendte tilbage til AaB, forblev han væk fra førsteholdet, men på grund af mange skader, fik Risgård en ny chance som central forsvarsspiller i slutningen af Superligaen 2005-06, hvor han spillede godt i et halvt år, før han blev flyttet længere frem på banen i efteråret af Superligaen 2006-07. Denne gang flyttede AaB’s træner Erik Hamrén ham til en position som defensiv midtbanespiller, hvor han viste sig som en vigtig førsteholdsspiller. På grund af en række imponerende præstationer både i Superligaen og UEFA Cup efterudtog den danske landstræner Morten Olsen ham til ligalandsholdet.

Bielefield 
Den 9. juni 2009 underskrev Risgård en treårig aftale med den tyske 2. Bundesliga-klub Arminia Bielefeld på en fri transfer. Her spillede han sammen med den danske kollega Jonas Kamper. Den 4. december 2009 scorede Risgård sit første mål for klubben i et 2-3 nederlag mod Fortuna Düsseldorf.

Panionios 
Den 31. august 2010 underskrev Risgård en toårig aftale med den græske Superleague-klub Panionios GSS. Han blev fritstillet fra sin kontrakt med Panionios i februar 2011, da Paninios ikke betalte løn i fire måneder.

Silkeborg IF 
Den 1. marts 2011 underskrev Risgård en toårig aftale med den danske Superliga-klub Silkeborg IF. Da handlen fandt sted udenfor transfervinduet, skulle kontrakten godkendes af UEFA, før han kunne spille for Silkeborg.

AaB 
Den 19. juli 2013 underskrev Kasper Risgård en etårig aftale med barndomsklubben AaB. Den 29. januar 2014 blev aftalen forlænget med yderligere tre år frem til slutningen af 2016, som igen den 8. marts 2016 blev forlænget med to år.

Risgård blev ny viceanfører i AaB i juli 2016, da Kenneth Emil Petersen skiftede til Odense Boldklub.

I foråret 2019 blev det offentliggjort, at Risgård ville indstille sin karriere med udgangen af sæsonen.

Titler 
 AaB
 Superligaen: 2007-08 og 2013/14
 DBU Pokalen: 2014

Referencer

Eksterne henvisninger 
 

Fodboldspillere fra Danmark
Fodboldspillere fra AaB
Fodboldspillere fra FC Nordjylland
Fodboldspillere fra Arminia Bielefeld
Fodboldspillere fra Silkeborg IF
Personer fra Aars
Fort Portal

Fort Portal er en by i den vestlige del af Uganda, med et indbyggertal (pr. 2005) på cirka 42.000. Byen er hovedstad i Karabole-distriktet, og er opkaldt efter den tidligere britiske kommisær for Uganda, Sir Gerald Portal.

Byer i Uganda
Klaww-banden

Klaww banden (The Klaww gang) er en forbryderbande i PS2-spillet Sly 2: Band Of Thieves, der udkom for første gang i 2004. Klaww banden fremstår som en meget ondskabsfuld bande i spillet, og spillet handler hovedsageligt om at besejre dem.

Alle medlemmerne af Klaww banden har en – eller flere – dele af den oldgamle robotørn Clockverk, som Sly Cooper og hans tyvebande besejrede i det første spil "Sly Racoon". Nu bruger alle medlemmer af Klaww banden hver deres robotdel på en ulovlig eller ondsindet måde, og det er op til Sly og hans bande at få stoppet dem i tide, inden de får sat delene sammen og atter vakt liv i Clockverk.

Klaww banden består af følgende medlemmer:

Dimitri 
Dimitri er en festglad fyr, der altid er med på moden. Som ung var Dimitri en lovende kunstmaler, der malede med sin helt egen, unikke stil. Men uheldigt nok var publikum ikke begejstrede overfor Dimitris abstrakste kunst, og Dimitri blev rasende.
Derfor gik han i gang med at forfalske gamle mesterværker, og blev senere hen medlem af Klaww banden.

Dimitri har sin egen natklub i Paris,Frankrig og det er her han opbevarer sin Clockverkdel, der er halefjerene på den gamle ørn. Dimitri bruger Clockverks halefjer til at trykke falske penge i massevis, som han selv anvender ofte. Det er op til Sly og hans bande at stoppe Dimitris ulovlige pengehandel, og få fat i Clockverks halefjer i Episode 1: "Det sorte Chateau".

Rajan 
Rajan er en magtglad indisk tiger, der er vokset op på de fattige gader i Kolkata (tidligere Calcutta), Indien. Allerede fra barns ben begyndte Rajan som kriminel, og begyndte at sælge ulovligt krydderi på gaden. Årene gik, og Rajan tjente flere og flere penge på sin ulovlige krydderihandel, indtil han til sidst blev tilbudt en plads ind i Klaww banden. 

Rajan bor nu på et indisk palads, dybt inde i junglen. Her gemmer han sine meget vigtige dele af Clockverk, de enorme vinger og hjertet. Rajan anvender Clockverkhjertet som en uhyggelig effektiv pumpe, for at få sin ulovlige krydderiproduktion til at køre. Vingerne har Rajan sat fast på en "indisk gudinde"(personligt gæt) af guld. Rajan tror det giver ham prestige at vise vingerne for sine gæster i paladset. Sly og hans venner møder Rajan i Episode 2: "Et stjernespækket møde" samt Episode 3: "Rovdyret vågner".

Countessa 
Countessa er en stor edderkoppekvinde, der har arbejdet undercover for Interpol, sammen med Carmalita Fox og Betjent Neyla.
Hun ejer et stort fængsel i Prag, Tjekkiet, hvor hun omvender forbrydere til gode lovlydige borgere – det tror Interpol i hvert fald.
Det hele er dog én stor plan til at få fat i Clockwerk's øjne, og samtidig erklærer Betjent Neyla krig imod hende. Sly og banden skal få fat i Clockwerk's øjne, stoppe krigen mellem Countessa og Neyla, og til sidst redde Carmalita fra Countessa's tankeomvender i Episode 4: "Fangeflugt" og i Episode 5: "Et net af løgne".

Spilfigurer
Jinja

Jinja er en by i den sydlige del af Uganda, med et indbyggertal (pr. 2005) på cirka 106.000. Byen er hovedstad i et distrikt af samme navn, og ligger 87 kilometer fra hovedstaden Kampala, ved breden af Victoriasøen.

Eksterne henvisninger 

Byer i Uganda
Mbale

Mbale er en by i den sydøstlige del af Uganda, med et indbyggertal (pr. 2005) på cirka 76.000. Byen er hovedstad i et distrikt af samme navn, og ligger ved foden af vulkanen Mount Elgon.

Eksterne henvisninger 

Byer i Uganda
Soroti

Soroti er en by i den centrale del af Uganda, med et indbyggertal (pr. 2005) på cirka 43.000. Byen er hovedstad i et distrikt af samme navn, og ligger tæt ved Kyogasøen.

Byer i Uganda
Lira (by)

Lira er en by i den centrale del af Uganda, med et indbyggertal (pr. 2005) på cirka 119.000. Byen er hovedstad i et distrikt af samme navn, beliggende i landets Nordregion.

Byer i Uganda
Gulu

Gulu er en by i den nordlige del af Uganda, med et indbyggertal (pr. 2012) på cirka 152.000. Byen er hovedstad i et distrikt af samme navn, og er landets tredje største by.

Afstanden fra Gulu til Kampala, Ugandas hovedstad og største by er omkring 340 kilometer af hovedsageligt asfalteret 2 sporet hovedvej.

Byen er desuden serviceret af Gulu Lufthavn og en jernbanestrækning som forbinder Pakwatch, Gulu og Tororo i det østlige Uganda, på grænsen til Kenya. Denne strækning har været ude af kommerciel drift i mere end 20 år, men i september 2013 startede man regelmæssig drift på denne del af Ugandas 1-meter skinnenet.

I forbindelse med konstruktionen af SGR er der planer om at forbinde Gulu med Nimule i Sydsudan og derved en kraftig opgradering af et stærkt nedslidt og ineffektivt jernbane netværk

Eksterne henvisninger 

Byer i Uganda
Arua

Arua er en by i den nordvestlige del af Uganda, med et indbyggertal (pr. 2005) på cirka 55.000. Byen er hovedstad i et distrikt af samme navn, og er hjemsted for en stor flygtningelejr, hovedsageligt brugt af congolesere og sudanere.

Byer i Uganda
Kismaayo

Kismaayo er en by i den sydlige del af Somalia, med et indbyggertal på cirka 256.000. Byen ligger ved udmundingen af floden Juba, ved landets kyst til det Indiske Ocean. Byen har, som så mange andre byer i Somalia, været præget af voldsomme kampe under den somaliske borgerkrig.

Byer i Somalia
Baidoa

Baidoa er en by i den sydlige del af Somalia, med et indbyggertal på cirka 135.000. Byen har, som så mange andre byer i Somalia, været præget af voldsomme kampe under den somaliske borgerkrig.

Eksterne henvisninger 

Byer i Somalia
Beledweyne

Beledweyne er en by i den centrale del af Somalia, med et indbyggertal på cirka 108.000. Byen er hovedstad i regionen Hiraan og ligger tæt ved grænsen til nabolandet Etiopien. Byen har, som så mange andre byer i Somalia, været præget af voldsomme kampe under den somaliske borgerkrig.

Byer i Somalia
Merca

Merca er en by i den sydlige del af Somalia, med et indbyggertal på cirka 350.000. Byen ligger syd for hovedstaden Mogadishu, ved kysten til det Indiske Ocean. Byen har, som så mange andre byer i Somalia, været præget af voldsomme kampe under den somaliske borgerkrig.

Byer i Somalia
Gaalkacyo

Gaalkacyo er en by i den centrale del af Somalia, med et indbyggertal på cirka 545.000. Byen er hovedstad i regionen Mudug, i den autonome stat Puntland.

Byer i Somalia